Trifàsic de Baileys: enero 2016\nVeieu el programa del Dabiz Muñoz sobre el seu restaurant de 3 estrelles? El Diverxo?\nLa setmana passada se'ns queia la baba. I és que va anar a Tailàndia per aconseguir idees per fer la carta del seu restaurant al carrer, el Streetxo. Es va menjar mig país, i tots els plats feien una bona pinta....llet de coco, espècies a dojo, cereals, verdures....és tot un món ple de sabors.\nA nosaltres, ens apassiona la cuina tailandesa. Per això, quan vaig veure al canal Cocina aquesta crema, no m'hi vaig poder estar, i vaig córrer a comprar els ingredients.\n- 500 g de pastanaga\n- 700 ml caldo de verdures Aneto\n- 300 ml de llet de coco\n1. Pelem i tallem la ceba, la patata i les pastanagues, i les afegim dins una olla amb un raig d'oli. Deixem que dauri uns minuts tot el conjunt.\n2. Seguidament hi afegim el caldo de verdures, la llet de coco i el gingebre. Tapem l'olla i ho deixem bullir 30 minuts.\n3. Quan hagi passat aquest temps, rectifiquem de sal si és necessari i hi afegim el suc de mitja llimona, que li donarà un contrast fresc. Triturem bé perquè ens quedi una crema ben fina.\n4. Finalment, hi afegim un polsim de pebre negre i ja ho podem servir.\nCalenta, tèbia, freda.....aquesta crema passa en qualsevol moment.\nPublicado por Roser Font en lunes, enero 25, 2016 7 comentarios:\nPublicado por Roser Font en lunes, enero 18, 2016 7 comentarios:\nFa uns mesos em vaig apuntar a un curset de yoga per embarassades. És tot una experiència i aprenentatge, ja que moc músculs que no sabia ni que els tenia.\nSempre parlem d'alimentació i com tenir una vida més saludable, sobretot en aquesta etapa. Un dia vam parlar del ghee. És el greix que prové de la mantega i que fan servir a l'Índia per cuinar.\nEl ghee és semblant a la mantega clarificada, que potser us sona més.\nEls ingredients són (bé, és):\nMANTEGA DE BONA QUALITAT (ECOLÒGICA MILLOR)\n1. Posar la mantega a un cassó (al bany maria millor) fins que es desfaci.\n2. Quan la mantega es fon, apareix a la superfície una escuma blanca, que has d'anar traient amb l'ajuda d'una cullera de fusta (és el sèrum de la llet, que volem eliminar).\nAquest procés és el més llarg, pot durar uns 20-30 minuts, però hem de tenir paciència per poder eliminar tota l'escuma que surt a la superfície i quedar-nos només amb el líquid totalment groc.\n3. Per acabar el procés, colem el ghee amb l'ajuda d'un colador i una gassa per eliminar totes les possibles restes.\n4. Un cop el ghee s'hagi refredat, el tanquem amb un pot de vidre hermètic i ho poden deixar fora de la nevera el temps que volguem. Veureu que a l'hivern el ghee es solidifica més que a l'estiu.\nEl ghee es pot fer servir tant per posar sobre el pa com per cuinar.\nUna mica d'informació nutricional sobre el ghee:\n- És una gran font de vitamines A, D, E i K.\n- No conté ni lactosa ni proteïnes de la llet\n- Pot aguantar una calor de fins a 250ºC (mentre que l'oli arriba fins a 200ºC)\n- El seu consum no augmenta el colesterol\n- Molt bo per les digestions, la memòria, les articulacions...\n- Es fa servir per les cremades, per problemes de visió...\n- Com més vell és el ghee, més propietats té\nEn fi, que sembla que és bastant saludable!\nAh, i el sabor és bonissim! És una barreja entre mantega i fruits secs.\nFeu la recepta i ja em direu si us agrada....\nPublicado por Roser Font en lunes, enero 11, 2016 9 comentarios:\nNou any, el meu aniversari i notícies fresques: Galetes de mantega\nAvui és el meu aniversari: faig 31 anyets!!!\nPerò aquesta no és la notícia que us volia donar. La "bomba" és que d'aquí un mes i mig hi haurà un nou membre a la família, com podeu veure a les galetes de sota, es dirà Martí!!!\nSi si, estic embarassada i a punt de fer un canvi de 180º a la meva vida. Qui m'ho hagués dit fa un any....com són les coses!\nDoncs per celebrar-ho, us he dut unes galetes de mantega que són super fàcils per poder fer amb els nens abans que tornin a l'escola.\n- 75 g sucre glaç\n- 220 g de farina\n1. Barregem, amb l'ajuda d'unes baretes, la mantega amb el sucre. Un cop la mescla sigui homogènia, hi afegim l'ou i tornem a mesclar bé.\n2. Tot seguit i afegim la farina, i treballem amb les mans fins que ens quedi una bola compacte de massa.\n3. Ho deixem refredar a la nevera, embolicada amb paper film, durant 30 minuts com a mínim.\n4. Finalment, treurem la massa de la nevera i l'estirarem entre dos papers de forn amb l'ajuda d'un corró.\n5. Tallem la massa amb els motlles que vulguem, o si no en tenim ho creem (com faig fer jo, que no tenima motlles de lletres).\n6. Ho coem al forn a 200ºC durant uns 15 minuts o fins que la massa es començi a daurar.\nDeixem refredar....i a disfrutar-les!!!\nPublicado por Roser Font en lunes, enero 04, 2016 9 comentarios:


Qui plora els morts iraquians?\nD'ençà que es va declarar la guerra a l'Iraq, segons el Trío Calavera, pel bé de la democràcia i la justícia (no direm de qui) hem sentit parlar dels morts que han estat considerats d'una o d'altra manera segons la seva nacionalitat.\nHe pogut comprobar i també he participat, al meu entender, amb una posició hipòcrita i parcial, dels tan palpats cinc minuts de silenci pels set soldats espanyols assassinats ja fa temps i d'altres soldats que han perdut la vida en un negoci estupid. I dic posició hipòcrita perquè un parell de dies més tard, moriren (en aquest cas, no podem dir assassinats perquè només eren iraquians, no és veritat, sr. Aznar?) desset adolescents d'aquell poble, i ningú no va dir res; la llista es podria fer més llarga, però tal vegada, ara que s'acosten les eleccions, no convé treure a lluir els pedaços bruts.\nNaturalment, ningú ho ha de pensar que m'alegra escoltar que un soldat ha estat assassinat sigui de la nació que sigui, però molt més llàstima em fa que uns nins o unes mares s'han convertit en víctimes d'una punyetera i maleïda guerra promoguda per uns senyors que no mereixen el qualificatiu de persones ni molt manco d'éssers humans i que només es mouen pels miserables interessos que es converteixen en la seva única senyera.\nTal vegada, només cal demanar als tals senyors que enviïn els seus fills a la guerra. Voldria que, a les properes eleccions, fóssim més madurs i coherents amb la nostra decisió política i no fomentàssim d'una manera indirecta, l'assassinat i la destrucció. Per molts d'anys, sr. Aznar i companyia


La sentència, com en el cas de Cornellà, es refereix al deute contret entre els cursos 2012 i 2015\nL'Hospitalet de LlobregatEl Tribunal Superior de Justícia de Catalunya (TSJC) també ha condemnat la Generalitat, com en el cas de Cornellà de Llobregat, a pagar a l'Ajuntament de l'Hospitalet el deute contret amb les escoles bressol municipals entre els cursos 2012-2013 i 2014-2015, amb el sobrecost dels interessos acumulats. En concret, la quantitat que haurà d'abonar el departament d'Ensenyament és en total d'1.015.750 euros. La sentència reconeix el dret del consistori de l'Hospitalet a rebre el pagament de 1.300 euros per alumne de les llars d'infants dels cursos 2012-2013, 2013-2014 i 2014-2015, descomptant els 875 euros que durant aquests cursos havia pagat la Diputació de Barcelona. Prèviament, la Generalitat havia subvencionat amb 1.600 euros per alumne el curs 2010-2011 i amb 1.800 euros el curs 2009-2010, ha informat l'ACN.\nD'aquesta manera, el TSJC ja ha dictat dues sentències favorables per a dos dels 36 ajuntaments catalans, la majoria governats pel PSC, que van denunciar la Generalitat per les retallades en les aportacions per finançar les escoles bressol públiques. De moment, el TSJC ha obligat el Govern a pagar 2,3 milions d'euros a l'Ajuntament de Cornellà de Llobregat i més d'un milió al consistori de l'Hospitalet. Les dues sentències, que encara es poden recórrer, reconeixen el dret a percebre 1.300 euros anuals per alumne corresponents als cursos 2012-2013, 2013-2014 i 2014-2015, així com interessos pel retard en el pagament d'una quantia del 2011 en el cas de Cornellà, segons ha apuntat Efe.\nL'any 2011, en plena crisi econòmica, el Govern que encapçalava Artur Mas, amb Irene Rigau al departament d'Ensenyament, va decidir reduir l'aportació compromesa de 1.800 a 1.300 euros anuals per alumne de 0 a 3 anys, mentre que el 2015 va eliminar formalment dels pressupostos la partida destinada a sufragar part dels costos de les llars d'infants municipals. Davant aquesta situació, sis grans poblacions socialistes de l'àrea metropolitana de Barcelona van decidir interposar una denúncia contra la Generalitat: Cornellà, l'Hospitalet, Esplugues de Llobregat, Sabadell, Sant Joan Despí i Terrassa. També ho van fer una trentena de localitats més de les quatre províncies, que van presentar una demanda conjunta a través del Fòrum d'Alcaldes i Alcaldesses per l'Educació a Catalunya.\nEntre aquesta trentena de municipis hi ha Tarragona, Lleida, Santa Coloma de Gramenet, Granollers, el Prat de Llobregat, Riudarenes i Sant Boi de Llobregat. Cornellà i l'Hospitalet han destacat que la sentència del TSJC "clarifica" el deure de l'administració catalana de cofinançar les escoles bressol públiques, d'acord amb el pacte autonòmic que es va signar el 2005. Per aquest motiu, la resolució judicial obre la porta a demanar a la Generalitat compensacions pels imports no percebuts a partir del 2015 i d'ara endavant, ja que les poblacions entenen que la sentència avala que l'administració autonòmica està obligada a aportar fons per a l'educació de 0 a 3 anys, i també la llei d'educació de Catalunya (LEC) empara aquesta possibilitat.\nl'Hospitalet de Llobregat Departament d'Ensenyament escoles bressol Tribunals


A KOPS D'STICK: LLIGA FEMENÍ 1ª CATALANA (JORN. 6): LLORET 3 - MATARÓ 1\nLLIGA FEMENÍ 1ª CATALANA (JORN. 6): LLORET 3 - MATARÓ 1\nEL LLORET SEGUEIX SUMANT\nEl Lloret va fer un partit seriós i va acabar sumant el tres punts d'una victòria treballada en el seu enfrontament amb el Mataró. Les lloretenques van avançar-se tot just començar, i mai van deixar perdre el seu avantatge posant-se 2-0. El Mataró va intentar-ho i va aconseguir retallar diferències, però els seus esforços no van ser suficients per superar a un Lloret que va fer el tercer gol a la segona part i va saber gestionar el seu avantatge.\nCOMPETICIÓ: Femení 1ª Catalana, jornada 6.\nLLOC/DIA/HORA: Pavelló Municipal d'Esports. Diumenge 27 d’octubre de 2013, 18:45 h.\nCH LLORET (2+1): Mariví Cordial (p), Cristina Carbó (2), Judit Codina (1), Paula Barranco, Marta Costa -equip inicial-, Mariona Pujol i Meritxell Rubio (p).\nCH MATARÓ (1+0): Ariadna Escalas (p), Andrea Parra, Clara Ràfols, Paula Batalla, Anna Moreno -equip inicial-, i Marta Soler (1).\nEntrenador: Jordi Cervera.\nPRIMER TEMPS: 1-0 (1') Codina / 2-0 (7') Carbó / 2-1 (15') Soler.\nSEGON TEMPS: 3-1 (29') Carbó\nFALTES: CH Lloret: 6 / CH Mataró 8\nPÚBLIC: Uns 40 espectadors\n-Abans del partit, l'equip del CH Lloret va fer-se la foto oficial de la temporada.\n-El partit va començar amb 17 minuts d’endarreriment sobre l’horari previst, degut al retard acumulat dels partits jugats abans.\nEl Lloret arribava a aquesta sisena jornada amb un bagatge d’una victòria, un empat i una derrota en els tres partits disputats fins a la data. El rival, el CH Mataró, tot i tenir només un punt, amb un empat i una derrota en dos partits, no inspirava gens de confiança. El fet de que les mataronines encara no haguessin estrenat el seu caseller de victòries, i la possibilitat de que poguessin venir “reforçades” amb algunes jugadores del seu primer equip, feia estar amb la mosca al nas al tècnic local Eduard Recio.\nUna victòria significaria pel Lloret confirmar un bon inici de temporada en la nova categoria, alhora que esgarrapar uns punts molt importants per assolir el més aviat possible el principal objectiu de la temporada: la permanència. Lògicament, el Mataró també sortiria en busca de la victòria. Cada punt resulta molt important en una competició tant curta i ajustada, i sumar-ne tres, ara per ara, suposaria fer un salt important a la classificació, deixant la zona baixa.\nUn gol matiner marca el rumb del partit\nLes coses no podien començar millor pel Lloret: als 15 segons, Judit Codina sorprenia a propis i estranys amb un xut exterior i feia pujar l’1-0 al marcador. Aquest gol va servir per marcar el rumb del partit, ja que obligava a les mataronines a obrir-se de bon començament si no volien anar a remolc la resta de temps.\nEl Mataró va anar en busca de l’empat, però un endreçat plantejament defensiu de les lloretenques els hi ho va impedir. Les locals aprofitaven les recuperacions per sortir a la contra, però sense prendre riscos, buscant un segon gol que els hi donés un punt més de tranquil·litat. I aquest va arribar, als 7 minuts, mitjançant Cristina Carbó.\nLes jugadores del Lloret celebren el 2-0 obra de Cristina Carbó.\nReacció de les mataronines\nTrobant-se amb un desavantatge de dos gols, el Mataró es va veure obligat a incrementar el ritme, posant en compromís la porteria de Mariví Cordial en diverses ocasions. Aquests van ser moments complicats per les lloretenques, que a part de veure’s assetjades pel rival, no van tenir l’encert suficient per sentenciar, quan Paula Barranco va fallar un u contra u al superar la línea defensiva i quedar sola davant la portera, i Cristina Carbó va desaprofitar una falta directa.\nOcasió del Mataró\nPer la seva part, les mataronines van veure recompensada la seva constància amb un gol de Marta Soler cinc minuts abans del descans, que ajustava el marcador en un 2-1. Tot i que van arribar diverses bones ocasions més a les dues porteries, el resultat no va tornar a moure’s aquesta primera part.\nPaula Barranco intenta sorprendre rematant des de la frontal.\nUna segona part oberta\nEl segon temps també va començar animat. Un gol en qualsevol dels costats obriria nous horitzons al partit. Un tercer gol del Lloret els hi tornaria a donar dos d’avantatge, una renda que ben gestionada els hi podria permetre lligar la victòria amb certa tranquil·litat. I un gol del Mataró llençaria per la borda la bona feina feta per les lloretenques durant la primera part, fent que el partit tornés a zero i fes incert el seu final.\nMarta Costa intenta iniciar una jugada d'atac del Lloret\nEl Lloret va donar els primers avisos de la represa, amb un xut llunyà de Carbó i una internada de Judit Codina, ben refusada per Ariadna Escalas. El Mataró va fer servir el seu dret a rèplica i Paula Batalla i Clara Ràfols van posar a prova a Meritxell Rubio –que va defensar la porteria lloretenca durant aquesta segona part-.\nProvidencial gol de Cristina Carbó\nA punt de tocar l’equador de la segona part, amb el partit més disputat i obert que mai, una acció individual de Cristina Carbó va significar el 3-1. Un gol que va fer variar de nou la tònica que havia adquirit el partit. Les locals, amb la serenor que els hi donava la renda de dos gols van passar a fer-se amb el domini del joc, i de nou Carbó va estar a un pel de superar a Escalas i fer el quart en una nova acció individual.\nAmb aquesta acció Cristina Carbó va fer el 3-1\nMalgrat tot, el Mataró no va abaixar els braços i va disposar d’algunes ocasions per intentar retallar les diferències i tornar a entrar en el partit, sobretot per part de Paula Batalla, que d’entre altres, va fallar una falta directa a set minuts del final. A mida que passava el temps, el Lloret s’anava fent amb més fermesa amb les regnes del joc, portant-lo a la seva conveniència. D’aquesta manera, el resultat va restar inamovible i aquest 3-1 es va convertir en la segona victòria del Lloret aquesta temporeda, que suma ja set punts en quatre partits disputats, situant-se tercer a la classificació, al darrera del Bell-lloc Vila-sana i el Cerdanyola.\nEl Mataró va lluitar fins al final, però no va poder culminar amb èxit les seves ocasions\nLa competició de 1ª Catalana Femení quedarà aturada durant el cap de setmana del pont de Tots Sants, el que donarà als equips uns dies més per preparar els seus propers compromisos, que no es preveuen gens fàcils. El dissabte 9, el Lloret visitarà la pista del CP Vilanova, un equip situat a la zona mitja de la taula amb 4 punts, encara que amb un partit menys que les lloretenques. El Mataró, que amb aquesta derrota s’ha quedat cuer de la classificació empatat a 1 punt amb l’SFERIC, ho tindrà un pel més complicat, ja que el diumenge següent rebrà al líder, el Bell-lloc Vila-sana.\nEl Mataró necessitará treballar dur per aconseguir quelcom positiu en el seu proper partit\nJudit Codina. La nova incorporació del Lloret d’aquesta temporada va fer un partit molt complet. El seu gol en els primers segons va servir per fer esvair ràpidament les incerteses que generava el rival i va donar a l’equip el plus de motivació necessari per portar el partit fins a bon port. No només això, durant tota la resta de minuts que va estar en joc va mostrar-se molt activa en atac i disciplinada en defensa, participativa amb les companyes, amb qui va mostrar una bona sintonia i adaptació.\n...algunes de les jugadores del Mataró van jugar un partit de FEM 16 el mateix dia al matí, en el que van guanyar al Blanes per 9-0.\n...la portera del Lloret Meritxell Rubio fa servir el dorsal número 2, el mateix que feia servir anteriorment quan feia de jugadora de pista.\n...Anna Moreno del Mataró, va ser inscrita a l’acta amb el dorsal 7, quan va lluir el 77.\n...en els partits del Lloret Femení resulta habitual la presència a la grada del jugador del primer equip Xavi Gonzàlez.\n...el Mataró només va reforçar-se amb una jugadors del primer equip, Paula Batalla.\n...en l’acta, el gol de Judit Codina va ser concedit a Carlota Surís, que ni tant sols va jugar.\n...el Lloret és el segon màxim golejador de la categoria amb 16 gols, només superat pel líder amb un gol més.\nEl Lloret va aprofitar que hi eren totes per fer-se la foto oficial de la temporada 2013-14.\nEl 2, un dorsal un tant curiós per una portera.\nEls àrbitres, siguin de la categoria que sigui, sempre fidels a la cita amb el nostre objectiu.\nL’entrenador del Lloret Eduard Recio no va portar les seves Vamcat’s, però si que lluïa una vistosa estelada a la samarreta.\nPublicat per Cròniques des de l'exili a 23:21\nEtiquetes de comentaris: 1ª Catalana Femení 2013-14, Cròniques, Lloret, Mataró


Productes i serveis per a empreses - CatConsum\nNoudi és una empresa especialitzada en el disseny de producte a mida, abasta tot tipus de projectes, sobretot centrats en el món de la Telecomunicacions, Electrònica Industrial i Professional i fibra òptica.\nContacta aquí !\nOferim a persones, col·lectius, entitats i cooperatives defensa jurídica, assessorament econòmic i gestió comptable i fiscal. Treballem en el marc de l’Economia Solidària.\nPatfran celebra el seu 20è aniversari en el món de la serigrafia, els brodats, la impressió de gran format, la imprempta, la tampografia i el làser.\nAssessoria d’empreses fiscal i comptable amb serveis personalitzats a mida dels nostres clients. Ens adaptem a les necessitats dels nostres clients (empreses i particulars) per facilitar les seves gestions.\nCentre de treball especial dedicat a les arts gràfiques, busquen la integració del seus treballadors amb discapacitat, principalment psíquica: Impressió offset, estampació textil, tampografia, serigrafia\nEmpresa capdavantera de Missatgeria Urgent a Barcelona, i oferim també serveis de Courier i Transport, Logística, Custòdia Documental i Destrucció Confidencial, Control d’Accessos i Outsourcing Empresarial.\nEnginyeria per a tots els sectors, compressor per a l’indústria d’avui. Ajudem a obtenir una major productivitat i eficiència en els processos productius de totes les nostres indústries.\nÉs una empresa de serveis informàtics que desenvolupa solucions de gestió per al sector sanitari, per a maximitzar l’eficiència de la seva tasca i la rendibilitat dels centres on exerceixen la seva activitat\nLa nostra missió és aportar a cada client el millor servei per al desenvolupament del seu negoci mitjançant el business intelligence, el desenvolupament d’aplicacions, l’assessorament i la formació


Inici: Avui és un dia important\nAvui és un dia important\nper ANA GRIS *PROF ACT - divendres, 27 setembre 2019, 09:57\nAvui culmina una setmana de mobilitzacions que s'han fet arreu de Catalunya, i del món sencer, contra la crisi climàtica, i s'ha convocat els estudiants a vaga.\nAvui es tanca la setmana amb un parell de manifestacions a Barcelona. Així, en el calendari de les reivindicacions pel planeta, avui també és un dia important.\nVolia compartir amb la comunitat montgrossina algunes paraules (per mi molt inspiradores) del manifest que es llegirà aquesta tarda a la manifestació convocada pel moviment estudiantil Fridays for Future a Barcelona (si el voleu llegir sencer, podeu clicar aquí):\nLa crisi ambiental ens brinda la possibilitat de construir una societat on càpiguen la justícia i la solidaritat, i convertir la política en un acte d’amor per la gent, la Terra i la vida\nEstem en un moment molt important en què els joves s'estan empoderant del problema i reclamant solucions. Confio plenament en aquest jovent que té tanta força.\nTeniu tot el nostre suport!!


Bankia preveu tancar la fusió amb BMN a finals de l'últim trimestre de l'any\nEl Conseller delegat de Bankia, José Sevilla, preveu que la fusió de l'entitat amb Banc Mare Nostrum (BMN) estiga tancada a finals de l'últim trimestre d'enguany perquè encara el Consell d'Administració i la Junta d'Accionistes de l'entitat han d'analitzar l'operació i estudiar la seua situació comptable i, "açò comporta uns terminis", ha recordat.\nBankia preveu tancar la fusió amb BMN a finals de l'últim trimestre de l'any EUROPA PRESS\n"El timing de la fusió està desdibuixat però una vegada els Consells d'administració de les dos entitats analitzen la situació es dibuixarà", ha puntualitzat Sevilla, qui ha recordat que el de Bankia començarà demà amb l'anàlisi. A partir d'ací, ha indicat que es convocarà a la Junta d'Accionistes a la fi de juliol o setembre, per la qual cosa preveu tancar la fusió a la fi de l'últim trimestre de l'any.\nSevilla s'ha pronunciat en estos termes en un esmorzar informatiu a València, on ha estat acompanyat pel president de Bankia, José Ignacio Goirigolzarri, en ser preguntat sobre la previsió per a concloure la fusió entre Bankia i BMN després que la Comissió Rectora del Fons de Reestructuració Ordenada Bancària (FROB) acordara que la fusió entre les dos entitats era la "millor estratègia" per a optimitzar la capacitat de recuperació de les ajudes públiques davant un futur procés de desinversió.\nPer la seua banda, Goirigolzarri ha considerat que esta operació serà "bona en tots els sentits" i ha indicat que van conéixer la decisió del FROB fa a penes unes setmanes pel que ara els toca analitzar el procés. "Fins que el FROB no prenguera la decisió, nosaltres no havíem d'analitzar gens. Demà el Consell d'Administració tractarà l'operació. Ara com ara, no hem fet cap anàlisi ni hem pres cap decisió", ha aclarit Goirigolzarri per a remarcar que durant els pròxims mesos es decidirà l'estratègia a seguir.\nPel que fa a l'impacte que la fusió tindrà en les plantilles i oficines de les entitats, ha considerat que esta operació és la que té "el menor nivell de solapamiento" si es compara amb altres possibilitats. L'únic lloc on veu que es puga produir un major solapamiento és a Alacant on Bankia i BMN compten amb més de 120 oficines. No obstant açò, ha insistit que amb el temps s'analitzarà la situació.\nPreguntat sobre si comptarà amb el president de BMN, Carlos Egea, per a l'equip directiu de l'entitat una vegada haja conclòs el procés de fusió, Goirigolzarri ha destacat la seua professionalitat i ha considerat que és un "extraordinari gestor". No obstant açò, ha remarcat que este tipus de qüestions encara no li les planteja. "Estem lejísimos d'este tipus de discussions", ha puntualitzat.\nFI DE LES RESTRICCIONS D'EUROPA\nD'altra banda, el president de Bankia ha recordat que a la fi d'enguany acaben les restriccions imposades en el pla de reestructuració de l'entitat, que Europa els va obligar a dur a terme per a poder rebre les ajudes públiques de l'Estat, la qual cosa permetrà a Bankia poder dur a terme algunes operacions que, fins al moment, estaven limitades. "Per fi se'ns lleva la cotilla i anem a poder començar a competir en les mateixes condicions que els nostres competidors", ha remarcat.\nEn concret, s'ha referit a la concessió de crèdits a promotors que, ha puntualitzat, començaran a explorar a partir de 2018. També, ha indicat que expira la prohibició per a poder comprar entitats, així com s'obri la possibilitat d'entrada a mercats de capitals el que els reportarà "oportunitats de creixement".\nDesprés d'insistir que no creu en la banca pública, ha reiterat en la necessitat que Bankia acabe privatitzant-se perquè, al seu juí, és la millor manera d'assegurar la seua solvència i professionalitat. A més, ha recordat que quan va ser nomenat president del BFA i va entrar per primera vegada al seu Consell d'Administració no coneixia a cap dels seus membres perquè eren tots representants polítics, de patronals i sindicats.\n"Açò són els esquemes que ens han portat on ens han portat", ha lamentat Goirigolzarri, qui ha admès estar en contra de "la utilització d'un banc comercial com a instrument de la política econòmica".\nEIXIDA BORSA BANKIA\nEn un altre ordre de coses, el president de l'entitat ha eludit parlar sobre la causa oberta en l'Audiència Nacional per l'eixida a Borsa de Bankia, però ha destacat que col·laborarà "activament" en tot allò que la Justícia els sol·licite. "Nosaltres estem en espera de la decisió judicial que acatarem", ha remarcat.\nAl seu juí, la societat se sent "decebuda" amb els banquers i pensa que són els responsables del deteriorament de la qualitat de vida, quan açò "no és així". "Han pagat justs per pecadores, però preferisc mirar cap al futur. El sector financer ha de fer un esforç per a transmetre a la societat que som útils perquè financem a l'economia. Hem de treballar en açò", ha resolt.


Com es fan les tires de xai per saltejar al wok? - Gremi de Carnissers i Xarcuters Artesans de les Comarques Gironines Com es fan les tires de xai per saltejar al wok? – Gremi de Carnissers i Xarcuters Artesans de les Comarques Gironines\nCom es fan les tires de xai per saltejar al wok?\nEl xai per saltejar en wok és una innovació dins de l’elaboració diària i artesanal de les carnisseries gironines. Gràcies a la campanya del Gremi, és una de les receptes que s’ha compartit a fi d’aconseguir major valor a la carn de xai.\nUs deixem la segona recepta. Tires de Xai per wok.


Ordino comença a repartir els tests d'antígens a la població\nS'espera que fins al dimecres passin al voltant de 4.000 persones per la sala la Buna\nEl cònsol major d'Ordino, Josep Àngel Mortés, recollint els tests d'autoconsum. / M. P. (ANA)\nOrdinoOrdino ha començat a repartir els tests d'antígens d'autoconsum a la població aquest dissabte. L'objectiu és que la ciutadania pugui fer-se la prova tot just abans d'acudir a les reunions familiars que tindran lloc durant les festes de Nadal. Així, la corporació ha ubicat el punt de recollida a la sala la Buna, i fins al moment ja han passat unes 250 persones.\nSegons ha explicat el cònsol major d'Ordino, Josep Àngel Mortés, el personal del comú és qui s'encarrega de fer el repartiment, juntament amb la col·laboració de voluntaris que també s'han sumat per donar un cop de mà. Durant aquest dissabte, l'horari de recollida és de les 9 a les 14 hores. A partir de dilluns, i fins dimecres, els ciutadans podran passar per aquest punt entre les 8 i les 20 hores de manera ininterrompuda.\nL'operativa de tests d'antígens ubicada a la sala la Buna d'Ordino. / M. P. (ANA)\nLes condicions per adquirir la prova són senzilles. Cada ciutadà ha de portar el seu carnet de la CASS per tenir registrat el número de cens i, un cop validat, se'ls fa entrega del test. A més, des del Govern s'ha recomanat que només es desplaci fins als diferents punts d'Andorra una sola persona per unitat familiar, que portant el carnet de la CASS dels seus convivents també podrà endur-se els seus tests.\nMortés ha recordat que a Ordino hi ha més de 5.000 habitants, però tenint en compte que els tests només es poden repartir a persones majors de 6 anys, el cònsol calcula que es distribuiran al voltant de 4.000.\nPrecisament, els dos cònsols -Mortés i Choy- han estat els primers a recollir les seves proves. Fins a la sala la Buna també s'ha desplaçat el titular de Salut, Joan Martínez Benazet.\nEl ministre de Salut, Joan Martínez Benazet, recollint les proves. / M. P. (ANA)\nD'aquesta manera, Ordino és la tercera parròquia del Principat que comença el repartiment de proves d'autoconsum. Aquest divendres ja van donar el tret de sortida les parròquies de Sant Julià de Lòria (a la plaça de la Germandat) i la Massana (a la planta baixa de l'edifici la Closeta). Canillo ha començat també aquest dissabte a l'edifici del telecabina de la parròquia i també del Tarter i, Andorra la Vella, començarà amb la distribució aquest migdia, a partir de les 14 hores, a l'antiga plaça de Braus. Escaldes-Engordany comença aquest matí al pavelló del Prat Gran. Per la seva banda, Encamp (a les oficines de Tràmits i Turisme de la parròquia i del Pas de la Casa) arrencarà el repartiment aquest dilluns a partir de les 8 hores.\ntest d'antígens Ordino Covid-19 coronavirus


Garnì Lilly San Lorenzo in Banale Itàlia - Ofertes d'hotels amb els MILLORS DESCOMPTES EN LÍNIA\nVia Per Dolaso 8, San Lorenzo In Banale, San Lorenzo in Banale, Itàlia - Veure al mapa\nTant si es tracta d'un viatge de plaer com si és de negocis, Garnì Lilly és una elecció d'allotjament magnífica quan visiten San Lorenzo in Banale. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGarnì Lilly ofereix un servei impecable i compleix amb totes les exigències dels més experimentats viatgers. Wi-Fi gratuït en totes les habitacions, magatzem d'equipatge, aparcament de cotxes, transport hotel/aeroport, habitació familiar són només algunes de les comoditats que fan que Garnì Lilly sigui diferent dels altres hotels de la ciutat.\nGaudiu de les comoditats d'alta gama com ara calefacció, servei de despertador, escriptori, balcó/terrassa, telèfon per tal de relaxar-vos després d'un cansat dia. Esquí, jardí de l'hotel, són llocs ideals per a relaxar-se després d'un llarg dia. Sigui quin sigui el motiu del seu viatge, Garnì Lilly és una selecció idònia per a la vostra estada a San Lorenzo in Banale.\nTots els tipus de viatgers (131) Parelles (105) Viatgers en solitari (4) Famílies amb infants petits (12) Famílies amb infants grans (1) Grups (9)\nFreundlichkeit, sauber, günstig\nTolle Lage, sehr freundliches Personal, günstig, geeignet auch für Paare und Familen. Leider keine Deutschsprachigen Fernsehsender. Einziger minus Punkt


Editorial Barcino | Fundació Carulla\nL’Editorial Barcino és el segell editorial de la Fundació Carulla.\nEditorial Barcino és una editorial especialitzada en la publicació de textos catalans antics, des de l’Edat Mitjana fins al segle XIX.\nVa ser creada l’any 1924 per Josep Maria de Casacuberta. Lluís Carulla va adquirir-la l’any 1972.\nLa col·lecció més reconeguda d’Editorial Barcino és Els Nostres Clàssics, fundada, alhora que l’editorial, l’any 1924. Actualment aquesta col·lecció té dues sèries, destinades a edicions crítiques:\nAutors medievals, per a obres escrites fins al segle XV inclòs.\nAutors moderns, per a títols datables entre el segle XVI i l’inici del XIX.\nL’Editorial Barcino, amb la voluntat de fer més assequibles els clàssics medievals als seus lectors té dues col·leccions de caràcter divulgatiu:\nBiblioteca Barcino, que posa a l’abast del gran públic els clàssics de la literatura catalana antiga en edicions assequibles i manejables, destinades tant al públic general com als estudiants universitaris i de segon ensenyament\nTast de Clàssics, que pretén invitar a gaudir dels grans autors i dels títols més destacats de la literatura catalana medieval des d’una sensibilitat contemporània, a partir de l’adaptació de les obres feta per escriptors i poetes actuals.\nL’Editorial Barcino ha establert acords de coedició per publicar textos catalans antics en anglès amb Tamesis Books, en alemany amb Lit Verlag i en castellà amb Pre-textos.\nA més a més, la col·lecció Observatori de Valors publica els volums que resulten del projecte de col·laboració entre la Fundació Carulla i ESADE, i la col·lecció Museu de la Vida Rural les obres de caire etnològic generades a l’entorn del museu i de les iniciatives que en depenen.\nL’Editorial Barcino va impulsar l’any 2010 la plataforma Amics d’Els Clàssics. La seva finalitat és encomanar i compartir el gust i la passió pels clàssics catalans medievals. El grup, a més de la realització constant de múltiples actes arreu del territori, ofereix nous espais de trobada i participació com la pàgina de facebook o el bloc. Us animem a fer-vos Amics d’Els Clàssics!


La història del Poble-sec: de l'abundància d'aigua a la sequera | betevé\nLa industralització va ser la causant de la reducció dels recursos hídrics del Poble-sec\nMarcos Arizmendi | dijous, 2 de maig del 2019, a les 10.53\nD’on creieu que prové el nom del barri del Poble-sec?\nEns hem de remuntar al segle XIX quan Barcelona era una ciutat emmurallada. Abans que s’aprovés el projecte de l’eixample de la ciutat, que va posar fi a les muralles, ja existien alguns masos, com a la zona que avui anomenem Poble-sec. I malgrat el nom que té actualment, el Poble-sec era una zona molt rica en aigua i per tant una important zona agrícola. A més, la part baixa del barri era una zona de maresmes. I la resta, als contraforts de la muntanya de Montjuïc, hi havia més de mitja dotzena de fonts de les quals avui només queda la Font del Gat.\nAnteriorment la zona agrícola més important de la ciutat es trobava situada a la zona compresa entre les Drassanes i el Raval, on hi havia un sistema de llacunes que anomenades el Cagalell i que era on es conreava pràcticament tot el que es consumia a la ciutat. Quan van ser dessecades, el que ara anomenem Poble-sec va passar a ser la principal zona de producció agrícola de la ciutat.\nLa teoria més acceptada pels historiadors que explica el nom actual de Poble-sec té relació amb la industrialització de la ciutat. Quan van caure les muralles, la indústria, principalment tèxtil, es va concentrar, precisament per l’abundància d’aigua que hi havia, a la zona de l’actual Poble-sec. A més a més, van aparèixer empreses dedicades a l’extracció de pedra, fabricació de calç i instal·lació de bòbiles, per la proximitat del barri a les pedreres que hi havia a Montjuïc. En definitiva un sistema fabril que necessitava grans quantitats d’aigua pel seu funcionament, d’aquesta manera es van assecar els aqüífers. Els pagesos se’n van queixar repetidament però no va servir de res. Finalment l’agricultura va pràcticament desaparèixer ja que es va passar d’una zona amb abundància d’aigua a una zona seca. D’aquí ve el nom, doncs, de Poble-sec\nInformadors expliquen el nou funcionament de la recollida selectiva al Bon Pastor


Jornada tècnica a Carcaixent del projecte Guardians del Xúquer - ACCIO ECOLOGISTA-AGRO\nArrel de la web > Col·lectius > La Ribera Alta > Jornada tècnica a Carcaixent del projecte Guardians del Xúquer\nEsta iniciativa aspira a restaurar el Barranc de Barxeta i a crear un filtre verd\nEl passat dimecres, 7 de novembre, es va presentar a Carcaixent (La Ribera Alta, València) el projecte Guardians del Xúquer amb una jornada tècnica sobre esta iniciativa participativa de rehabilitació i millora d’ecosistemes aquàtics en la Demarcació Hidrogràfica del Xúquer. Concretament, este projecte que impulsa Schweppes Suntory Espanya amb la col·laboració d’ECODES es desenvoluparà en Carcaixent, on Guardians del Xúquer s’ha compromés a restaurar un tram de 325 metres del Barranc de Barxeta. A més a més, gràcies a esta iniciativa també es crearà un filtre verd de 500 metres quadrats per a millorar la qualitat de l’aigua que l’EDAR d’Alzira-Carcaixent aporta al Riu Xúquer.\nL’auditori Les Dominiques va ser l’escenari de la presentació del projecte Guardians del Xúquer, una iniciativa que impulsa Schweppes Suntory Espanya amb la col·laboració d’ECODES i l’Ajuntament de Carcaixent (La Ribera Alta, València). La cita va ser el passat dimecres, 7 de novembre, i va comptar amb quatre ponències tècniques. La primera va ser la de Francisco Javier Monte, tècnic superior de la Direcció General de l’Aigua (Ministeri per a la Transició Ecològica) que va parlar de la rehabilitació de rius en trams urbans.\nDesprés va intervindre Albert Sorolla, president d’AEIP (Associació Espanyola d’Enginyeria del Paisatge) i director tècnic de Naturalea Conservació SL que va mostrar les aplicacions tècniques de la bioenginyeria en trams urbans de rius. El següent ponent va ser Francesc La Roca, de la Fundació Nova Cultura de l’Aigua, que va exposar una agenda per al Riu Xúquer centrada en el tercer cicle de planificació. Finalment, Eva Beltrán, cap de l’Àrea de Gestió Mediambiental de la Confederació Hidrogràfica del Xúquer (CHX) que va explicar diferents actuacions de restauració, rehabilitació i millora de l’estat de les masses d’aigua en la conca del Xúquer.\nDesprés de les ponències, es va celebrar una taula redona sobre restauració, rehabilitació o millora de rius en trams urbans amb especial atenció a la conca del Xúquer. En este debat, que va moderar Tony Herrera, biòleg i expert en restauració fluvial d’ECODES, van participar Pere Merino (AEMS-Ríos con Vida), Jaume Puchalt (Xúquer Viu), María Pilar Martínez (Centre Ibèric de Restauració Fluvial), Pedro Domínguez (La Ribera en Bici-Ecologistas en Acción), Antonio Ríos (Reial Séquia de Carcaixent) i la nostra companya Eva Tudela (Acció Ecologista-Agró La Ribera Alta).\nEsta jornada de presentació del projecte Guardians del Xúquer va comptar també amb les intervencions de Francisco Salom, alcalde de Carcaixent; Carmen Guembe, directora de comunicació de Schweppes Suntory Espanya; i Francisco Baeza, director de Citresa. Tal com es va exposar durant l’acte, l’objectiu d’esta iniciativa participativa és rehabilitar i millorar ecosistemes aquàtics en la Demarcació Hidrogràfica del Xúquer. Concretament a la localitat de Carcaixent, on ja hi ha dues propostes d’actuació tancades.\nLa primera serà restaurar mediambientalment uns 325 metres del Barranc de Barxeta, on s’eliminaran les exòtiques i invasores canyes (Arundo donax) per a recuperar després la vegetació de ribera autòctona. I la segona actuació que s’ha compromés a realitzar el projecte Guardians del Xúquer és la creació d’un filtre verd de 500 metres quadrats per a millorar la qualitat de l’aigua de l’EDAR (Estació Depuradora d’Aigües Residuals) Alzira-Carcaixent que va a parar al Riu Xúquer.\nPaga la pena destacar que estes dues actuacions van ser proposades durant dues jornades prèvies de participació ciutadana, en les quals també va participar AE-Agró La Ribera Alta. Per a 2019 s’espera que estiga redactat el projecte de restauració del Barranc de Barxeta i que comencen els treballs de rehabilitació i millora. Quan finalitzen, arrancarà la segona actuació, la del filtre verd de l’EDAR Alzira-Carcaixent.\nTertúlia a Carcaixent sobre educació ambiental\nEl passat 26 d’octubre, divendres, el Grup Promotor Postincendi de Carcaixent va organitzar una tertúlia formativa sobre usos de la muntanya. En esta ocasió, la temàtica elegida va ser l’educació ambiental. La tertúlia es va dividir en dues taules. En la primera, la dels convidats, van participar La Granja de Bitxos, Interpreta Natura i també Fina Oliver i Josep Sanjuan, docents de primària i secundària. En la segona taula, la dels experts, van intervindre l’enginyer forestal Ferran Dalmau i la nostra companya Sara Aunés, coordinadora de la Comissió d’Educació Ambiental d’AE-Agró.\nEsta tertúlia forma part de la segona fase de participació ciutadana que impulsa el Grup Promotor Postincendi de Carcaixent, entitat que compta amb el suport d’AE-Agró. L’objectiu és fomentar la participació ciutadana, la formació i el debat per a decidir entre tots els agents implicats quin és el futur que volem per a les muntanyes de Carcaixent, que malauradament van patir un greu incendi forestal en l’any 2016.\nVeure en línia : AE-Agró aposta pel reg tradicional en l’horta de Carcaixent


‘Intermediació o col·locació?’ de Jordi Gallardo – Jordi Gallardo\nArran d’una tornada a l’activitat que podríem considerar normal durant l’estiu, no per aquest fet cal deixar de fer una molt bona valoració de la campanya d’estiu i cert alleugeriment en comprovar que Andorra és una destinació amb força i atractiu per als visitants. Aquest bon balanç té un toc amarg, ja que s’ha tornat a posar de manifest una de les dificultats recurrents que té el nostre model econòmic per donar resposta a la demanda de treballadors de sectors altament condicionats per la temporalitat.\nEnguany, sembla que aquest problema ha assolit nivells sense precedents, però el cert és que alguns sectors l’han d’afrontar any rere any, amb dos moments clarament marcats: els cinc mesos de la temporada d’hivern i els dos mesos de la d’estiu. Durant aquests períodes es generen unes puntes de demanda per cobrir llocs de treball a les quals el mercat laboral no té capacitat de respondre, i és en aquest precís moment que entra en joc el Servei d’Ocupació.\nSi bé és cert que els comerços i empreses ja disposen de mecanismes de contractació, són nombroses les demandes per cobrir llocs de treball que es vehiculen a través d’aquest servei. Aquest estiu, hotels, restaurants i comerços han estat els principals demandants de personal, i en ocasions la seva intermediació ha pogut generar certa frustració. No per l’atenció o dedicació rebuda per part dels professionals, ans al contrari, sinó pel resultat obtingut.\n“Hem de repensar i evolucionar el model del Servei d’Ocupació”.\nCal entendre, però, quin és el paper del Servei d’Ocupació, que va néixer per convertir-se d’una banda en un registre de persones en recerca de feina o de millora laboral i, d’una altra, en un registre de llocs de treballs proposats per empreses i comerços. D’aquesta manera, concentrant oferta i demanda en un mateix registre, el servei identifica les coincidències i posa en contacte oferent i demandant, empresa i treballador.\nEm permeto insistir que l’esmentat servei no defineix les condicions laborals i econòmiques dels llocs de treball proposats per les empreses i comerços, com tampoc intervé en els legítims requeriments que declaren els treballadors per acceptar una feina o l’altra al moment de la seva inscripció. Així, el Servei d’Ocupació és en aquest punt un servei d’intermediació. Un cop identificada una coincidència entre un perfil de treballador i una oferta de feina, el servei fa arribar la informació del candidat a l’empresa o comerç i comunica aquest fet a la persona en recerca. És en aquest punt en què podem considerar que la tasca del Servei d’Ocupació conclou. El contacte entre empresa i sol·licitant així com l’acceptació o no del candidat per part de l’empresa i del lloc de treball i de les condicions per part del candidat són de l’àmbit estrictament privat.\nAl meu entendre, el veritable debat pivota sobre aquest punt: com donar resposta a les necessitats de diversos sectors per cobrir llocs de treball alhora que es respon a la demanda de llocs de treball per part de les persones inscrites al servei.\nPer part dels sectors vinculats al turisme amb una marcada temporalitat, són prou atractives, les condicions laborals proposades? Estan la majoria dels candidats degudament formats per ocupar els llocs de treball oferts? Estan prou reconegudes socialment aquestes tasques? Són adequades les condicions econòmiques? Per als treballadors d’aquests sectors, som un país atractiu? El Servei d’Ocupació, ha d’oferir formacions adaptades a les necessitats de sectors específics? Quin és el nostre atur estructural real?\nAquestes preguntes són part del problema i part de la solució perquè el servei acabi assumint funcions d’un servei de col·locació, més enllà de les funcions d’intermediació actuals. A través del grup de treball impulsat pel Govern, només una acció coordinada entre el sector públic i el sector privat ens permetrà dissenyar una estratègia a curt, mitjà i llarg termini per donar resposta a les necessitats dels treballadors i treballadores, alhora que també puguem facilitar el procés de contractació a les empreses d’aquests sectors a les quals volem ajudar. Paral·lelament, repensar i evolucionar el model del Servei d’Ocupació és un objectiu amb què ja ens hem posat a treballar.\nPublicat al ‘BonDia’ (13/09/2021)


Segueix el ple de victòries del Cadet B, l’Aleví A i els Benjamins A i D - FC Barcelona\nHomeFutbolFormatiu MasculíNotíciesSegueix el ple de victòries del Cadet B, l’Aleví A i els Benjamins A i D\nSegueix el ple de victòries del Cadet B, l’Aleví A i els Benjamins A i D\nL’Infantil B de Sergi Milà fa una nova demostració de coratge i remunta un 0 a 3 advers contra l’Hospitalet per refermar-se al liderat de la Lliga Preferent\nCADET A - JÀBAC I TERRASSA\nVictòria de prestigi contra el tercer (3-0)\nGran triomf dels nois de Franc Artiga contra el tercer classificat. El conjunt blaugrana va dominar la primera meitat del partit, i dos gols del davanter Kun, als minuts 9 i 23, els van permetre dominar el partit, en un matx marcat pel fort vent que bufava a la Ciutat Esportiva Joan Gamper. Tots dos equips es van prendre amb més calma la segona meitat, i al minut 49, després d’un servei de cantonada en contra, els de Franc Artiga van sentenciar el matx amb el 3-0 obra de Pau Martínez, que va definir a la perfecció un contraatac conduït per Labinot. Kun lidera el pitxitxi amb 23 gols.\nTots dos equips van disposar de més ocasions, però el marcador no es va tornar a moure, tot i els intents del Jàbac d’anotar un gol a les acaballes del matx. Amb aquest nou èxit, el Cadet A suma 55 punts i manté un punt d’avantatge sobre l’RCD Espanyol tot i que els blaugranes tenen un partit aplaçat, contra el Gimnàstic Manresa a la Ciutat Esportiva, que jugaran el 6 d’abril. El Barça jugarà la propera jornada al difícil camp del Gimnàstic de Tarragona.\nMARIANAO POBLET – CADET B\n19 victòries en 19 partits. Aquest és l’impecable balanç dels nois dirigits per Cristian Catena aquesta temporada al Grup 1 de la Lliga Preferent. Aquest cap de setmana els blaugranes van superar per 0 a 2 el Marianao Poblet en un matx molt treballat. Els gols de Miguel Àngel Ramírez (min 11) i d’Àlvaro Sanz (min 37) van certificar un nou triomf per mantenir-se al liderat. El Cadet B és primer amb 57 punts, un 100% d’efectivitat a la classificació, i ha fet 86 gols. Els blaugranes avantatgen en 9 punts el segon classificat, la Rapitenca. Tots dos s’enfromntaran, precisament, la propera jornada a la Ciutat Esportiva Joan Gamper en un partit que marcarà el futur de la Lliga.\nBrillant triomf contra el segon (1-2)\nImportantíssim triomf de l’Infantil A que li serveix per encarrilar la Lliga. El líder, el conjunt blaugrana, visitava el camp del segon classificat, el Cornellà, que amb una victòria es podia apropar al liderat. No obstant, els nois entrenats per Carles Martínez van aconseguir superar els del Baix Llobregat i augmentar a 8 punts el seu avantatge a la classificació. Els locals es van avançar al marcador, amb un gol d’Angelo Njangmen, però dos gols de Moriba Kouroma (min 28 i 61) van capgirar el resultat d’un partit molt ben jugat per l’Infantil A. El Barça és primer a la taula amb 58 punts i suma 19 triomfs en 21 partits disputats fins al moment. Els blaugranes segueixen a ritme de creuer i han fet 104 gols per només 11 encaixats. L’RCD Espanyol es segon, amb 50 punts, i el Cornellà és ara tercer, amb 49 punts. L’Infantil A rep la propera jornada la visita del Vilanova.\nRemuntada de caràcter (4-3)\nEls de Sergi Milà van haver de suar de valent per endur-se els tres punts contra L’Hospitalet. El partit es va complicar pels interessos blaugrana des del començament del matx. Abans de la mitja hora de joc, l’equip visitant ja guanyava per 0-3 amb gols de Gómez, Ismael i Tanoughat. Però l’infantil B no es va rendir en cap moment, i va escurçar distàncies amb un gol d’Otger Sastre al minut 35. I a la segona meitat, el panorama va canviar de forma radical. L’equip barcelonista es va refer i va imposar la seva qualitat. Els gols de Nadir Douah (m. 62), Leo Dos Reis (m. 68) i de Xavi Simons (m. 69) van capgirar el marcador en un partit emocionant i on els de Sergi Milà van demostrar molta personalitat com equip. És la cinquena victòria de la temporada de l’Infantil B en els darrers instants del partit. El Barça manté el liderat amb 4 punts d’avantatge sobre el Cornellà C.\nALEVÍ A – GIMNÀSTIC MANRESA\nContinua el domini aclaparador (9-1)\nTriomf contundent dels nois entrenats per Marc Serra. Liderats per un triplet de Marc Jurado i els doblets de Pablo Migallón i Antonio Caravaca, els nois de l’Aleví A no van tenir problemes per superar el seu rival. El conjunt blaugrana va sentenciar el partit ja en el primer temps, ja que va anotar cinc dels nou gols durant els primers trenta minuts. A més dels golejadors ja esmentats, també van veure porta Alex Valle i Adrián Bobi, mentre que el gol de l’honor rival el va anotar Éric López. Amb aquesta victòria, el conjunt barcelonista es manté com a líder intractable: ha guanyat els 21 partits que ha jugat, amb 210 gols a favor i només 13 en contra.\nALEVÍ B – ESCOLA F. MATARÓ\nImpecable triomf a casa (9-0)\nVictòria implacable de l’Aleví B contra l’Escola de Futbol Mataró per 9 gols a 0 en un matx dominat d’inici a fi pels jugadors dirigits per Jordi Font. Álvaro Millán, Íker Merino i Narcís Costa, amb un doblet, Nicolàs Fuentes, Ilias Akhomach i Roger Martínez van ser els golejadors blaugranes. Amb aquest resultat, l’Aleví B continua la seva lluita particular contra l’Espanyol. Els nois entrenats per Jordi Font són segons a la classificació amb 60 punts, aconseguits amb 20 victòries en 21 partits, a un punt dels blanc-i-blaus que han disputat un partit més que els blaugranes.\nUn empat que no impedeix seguir líders (2-2)\nL’Aleví C va empatar a 2 gols al camp Municipal Dani Jarque contra el Ciudad Cooperativa. Aquest resultat, però, no impedeix que els jugadors dirigits per Òscar Jorquera segueixin al capdavant de la classificació amb un notable avantatge respecte del segon classificat. Llorenç Ferrés (m. 34) i Tomàs Carbonell (m. 41) van aconseguir remuntar el gol inicial dels locals, que finalment van igualar el matx. Els blaugranes, amb aquest resultat, es mantenen líders de la Lliga de Primera Divisió, amb 51 punts i 16 victòries en 19 partits, amb 4 punts d’avantatge sobre el Cornellà C.\nSANT GABRIEL B – ALEVÍ D\nDemostració de valor per seguir líders (2-4)\nGran demostració de coratge dels jugadors entrenats per Daniel Horcas aquest passat cap de setmana al camp del Sant Gabriel. Els blaugranes van veure com els locals s’avançaven amb dos gols, però van ser capaços de remuntar en una gran segona part. El local Víctor Lugo es va fer el primer gol en pròpia porteria (m. 41), un doblet d’Izan Sánchez (m. 50 i 55) va capgirar el marcador i Àlex Castany va fer la sentència poc després (m. 59). Amb aquesta victòria, l’Aleví D es manté al capdavant de la classificació amb 49 punts i 16 partits guanyats de 18 disputats. El conjunt de Daniel Horcas avantatge en 2 punts el segon classificat, el Vila Olímpica, tot i tenir encara un partit aplaçat contra la Penya Barcelonista Collblanc Sants que jugarà el proper 15 de març a la Ciutat Esportiva Joan Gamper.\nTECNOFUTBOL – BENJAMÍ A\nEs manté el balanç perfecte (2-10)\nEls nois dirigits per Jordi Pérez segueixen dominant de forma aclaparadora el Grup 1 de la Lliga Preferent de la categoria Benjamí. Han disputat 21 partits i els han guanyat tots. Aquest darrer cap de setmana, els blaugranes van vèncer el quart classificat, el Tecnofutbol, per 2 gols a 10 a domicili. Marc Guiu, amb un triplet, Jan Quiles, amb un doblet, Dereck López, Arnau Pradas, Pau Prim, Héctor Fort i Jan Encuentra van ser els golejadors dels blaugranes, que van encaixar el primer quan ja dominaven per una diferència de 8 gols. Amb aquest resultat, el Benjamí A es manté líder a la taula amb 63 punts, amb 16 d’avantatge respecte el segon classificat, el Cornellà. Els jugadors entrenats per Jordi Pérez han fet 157 gols i només n’han rebut 14. El Barça rep la propera jornada la visita del tercer classificat: el Sant Andreu.\nVictòria per seguir retallant punts (5-2)\nEls nois dirigits per David Sánchez van aconseguir un triomf molt valuós a la Ciutat Esportiva per 5 gols a 2 de cara a mantenir vives les aspiracions al campionat de la Lliga Preferent Benjamí. Els blaugranes van aconseguir aquest triomf després d’haver de remuntar el matx: Enric Mompó (m. 7) va avançar els locals, però els vallesans van capgirar el matx. La reacció va estar comandada per Tomàs Marquès, que va fer un triplet (m. 27, 28 i 40) i pel segon gol d’Enric Mompó (m. 36). Després d’aquest triomf, el Benjamí B es manté en 4a posició amb 48 punts, però només a 1 del segon i el tercer classificats. Els jugadors entrenats per David Sánchez han guanyat 15 partits en 21 jornades i han fet un total de 84 gols.\nESCOLA GAVÀ B – BENJAMÍ C\nImportant triomf a domicili per seguir pugnant pel liderat (1-5)\nEls nois dirigits per Albert Puig van superar per 1 gol a 5 l’Escola de Futbol Gavà i, d’aquesta manera, segueixen lluitant amb el Cornellà C per la primera posició a la Lliga de 1ª Divisió Benjamí. Els blaugranes van superar el seu rival gràcies a la inspiració de Marc Bernal, que va fer 4 gols (m. 7, 12, 39 i 48) i una altra diana de David Sàez. Amb aquest resultat, el Benjamí C segueix l’estela del Cornellà: són segons, a quatre punts del líder, amb 52 punts i 17 victòries en 19 partits i 112 gols anotats. Tots dos s’enfronten, precisament, a la propera jornada de Lliga a la Ciutat Esportiva Joan Gamper.\nSegueix el registre guanyador (3-1)\nEl Benjamí D va sumar la 16a victòria en 16 partits disputats fins ara contra el Cornellà a la Ciutat Esportiva. Els gols de Gerard Ruiz de Valdivia (m. 15), Gibert Jordana (m. 33) i del pitxitxi Íker del Moral (m. 39) van aconseguir deixar en anècdota l’obtingut pel Cornellà. Amb aquest triomf, el Benjamí D és segon a la classificació de forma provisional, ja que ha disputat 3 partits menys que els seus rivals. Tot i això, només són a 3 punts del Martinenc, el primer classificat. Els blaugranes han guanyat tots els partits que han jugat i ja duen 117 gols. Els nois entrenats per Marc Alexandre Pintó jugaran aquest proper dimecres, 9 de març, contra la Fundació Europa B, a les 19.15h, a la Ciutat Esportiva en partit de la Lliga de Primera Divisió Benjamí.\nPREBENJAMÍ – SANT ILDEFONS C\nGran victòria per seguir escalant (15-1)\nEls nois dirigits per Juan Antonio Gil van aconseguir una contundent victòria a casa contra el Sant Ildefons per 15 gols a 1. L’únic gol visitant va arribar quan els blaugranes ja dominaven amb una diferència de 6-0. Arnau Mares, amb 6 dianes, Madou Murcia, amb 3, Albert Vicens i Roger Casadevall, amb 2, Iker del Moral i Broulaye Chama varen ser els encarregats de posar el 15 a l’electrònic blaugrana. El Prebenjamí, provisionalment, és quart amb 34 punts, tot i tenir tres partits pendents respecte dels seus rivals. Els blaugranes han aconseguit 12 victòries en 16 partits i sumen 77 gols a favor. El Prebenjamí jugarà aquest proper dimarts, 8 de març, a les 19.15h a la Ciutat Esportiva contra el PB Vallirana el partit aplaçat de la novena jornada.